Джаллабирин гъилар фацухаб В.Васильева пуна СМИ акьуна хlа кардихъас республикайин курар идже хьас. Ги пуна ая, журналистари э хье мисаъ аркьая идже курарихъас ахъаркьаф. Ацlун шейэр чиппис ягlарве пуне СМИ агвар акьугуна.
Васильевахъай Дом Дружбайиди адина уйи сае хlа кураригl гlая инсанар: Хизри Шихсаидов, Абдусамад Гамидов, Владимир Иванов хъара саебура.
Васильевас йине ацlуна суалар. Гивас хабар гъушуне: «Фиштти агуне вас Дагъустан вун цlайи мич адегуна?»
Васильева джуваб йине: «Зас ягlаф суман хьуне Дагъустан, зун ацlуна курарилас мич адефе, ама зас гьал джуриштти агуне мевус. Зун кlил агьукlа мисаъ кар акьу инсанарин удигь. Хъара ппара акьуна кканди аме ме хlелдис. Хьин хъаттархьуна ая транспортиас сае Российин мукьарихъас цlе гlифу исанди, ама хьехъ ппара гудж хъая варха вес. Хьин агьал завал акьуна кканди ая налогар. Джалла багварихъ хъуттурфучин республикайихъас идже фикирар ве, инсанар мисаъ аяттар ппара иджеттаре».
Сайе суал: «Фиштти аргва вас герек кlеджар фадавай акьуна ая хулар. Фиштти дуз акьасе ге кар?»
Васиева пуне: «Ге ппара хlа экзамен э, цlакуна акьу хулар арчlуне пуна курар дуз хьасттава, кар акьас дагlа инсанар хьин адикасе, адесе хьибцlурна муе прокурор, законди фиштти агъайчин гьетиштти акьасе».
Гебура сае суалара ахтармиш акьуне гьучархьугуна.